钦定古今图书集成/明伦汇编/闺媛典/第207卷 > 林以聪妻薛氏
## 钦定古今图书集成/明伦汇编/闺媛典/第207卷 > 林以聪妻薛氏

按《福州府志》：薛氏，福清人。年十三许配林以聪，聪染
恶疾。当婚，中外举劝毋行，薛曰：彼孤贫病困，俯仰何
依。不听，竟归林，十年举一子，朝夕为夫浣濯。夫亡，薛
年二十八，抚孤成立，以寿终。万历间，诏旌之。人咸谓
其夫厉而生完，子夫妇谐伉俪十年而不相染，盖奇
节之报云。